**Pkp. 2**

**Eelnõu nr. 1**

**II lugemine ja vastuvõtmine**

*koosseisuline häälteenamus*

|  |
| --- |
| VIIMSI VALLAVOLIKOGU |
|  |
| **MÄÄRUS** |
|  |
|  |
| Viimsi |  14. veebruar 2017 nr  |
|  |
|  |
| Viimsi valla sademevee arengukava 2016-2027 vastuvõtmine |  |
|  |
|  |
| Määrus kehtestatakse kohaliku omavalitsuse korralduse seaduse § 6 lõike 1, § 37 lõike 3 punkti 2 alusel. |
|  |
|  |

1. Võtta vastu Viimsi valla sademevee arengukava 2016-2027 (juurde lisatud).
2. Määrus jõustub kolmandal päeval pärast avalikustamist Riigi Teatajas.

|  |
| --- |
|  |
|  |
|  |
|  |
|  |
| Toomas Tõniste |  |
| Vallavolikogu esimees |  |

Eelnõu esitaja: Viimsi Vallavalitsuse kommunaalamet

Eelnõu koostaja: Taavi Valgmäe, kommunikatsioonide peaspetsialist

Kooskõlastanud:

Oliver Liidemann Alar Mik Taavi Valgmäe

abivallavanem kommunaalameti juhataja kommunikatsioonide

 peaspetsialist

Kristi Tomingas

vallasekretär

|  |
| --- |
| **Seletuskiri** |
|  |
| Viimsi Vallavolikogu määruse “Viimsi valla sademevee arengukava 2016 – 2027 vastuvõtmine“ eelnõu juurde |  |
|  |
|  |

1. **Sissejuhatus**

Käesolev Viimsi valla sademevee arengukava 2016-2027, edaspidi ka lühendina SVAK, on Viimsi valla sademevee valdkonna arengu alusdokumendiks, andes meetmed valdkonna jätkusuutlikuks arenguks.

Käesoleva eelnõuga tehakse ettepanek võtta vastu Viimsi valla sademevee arengukava aastateks 2016-2027. Käesoleva arengukavaga antakse ülevaade Viimsi valla sademeveesüsteemi ja kogu sademevee hetkeolukorrast ja arengu eeldustest ning võimalustest.

Antud arengukava on koostatud AS Infragate Eesti töögrupi poolt koostöös Viimsi Vallavalitsuse kommunaalameti spetsialistidega. Arengukava vastab sademevee valdkonda reguleerivatele Euroopa Liidu, riigisisestele ja kohaliku omavalitsuse õigusaktidele.

1. **Eesmärk**

SVAK on Viimsi valla sademevee valdkonna arengu alusdokument, mis annab meetmed valla tasakaalustatud arenguks, arvestades sademe- ja pinnasevee kõiki aspekte – sademeveesüsteemide toimimise tagamine, üleujutuste kõrvaldamine ja vältimine, põhjavee taseme säilitamine, piirkonna kuivenduse tagamine seal, kus see on vajalik, ja vältimine märgaladel, reostusainete ja biogeensete elementide minimiseerimine sademevees, sademevee kui ressursi kasutuselevõtmine, sademevee valdkonna korraldamine tulevikus ning selle strateegilisi eesmärke ja püstitab tegevuskava nende eesmärkideni jõudmiseks. Arengukava peab aitama ja suunama Viimsi Vallavolikogu ja Viimsi Vallavalitsust ning kohalikke kogukondi sademeveesüsteeme efektiivsemalt planeerida, määratleda ja ellu viia oma haldusterritooriumil arengukavas näidatud suundi ja kujundada kohaliku kogukonna jätkusuutlikku mõtteviisi sademevee sisust lähiaastatel.

1. **Eelnõu sisu ja võrdlev analüüs**

Käesolevas arengukavas kirjeldatakse põhjalikult sademevee kogumise, ärajuhtimise ja käitlemise olemasolevat olukorda Viimsis. Lisatakse illustreerivaid materjale jooniste, skeemide ja graafikute näol. Tuuakse välja valgalad ja neid iseloomustav info. Esitatakse illustreerivaid fotosid olukorra kohta. Kirjeldatakse kraavide seisundit ja luuakse hindamisskaala ja antakse kraavide seisundile hinnang. Töö tulemusena esitatakse perspektiivsed lahendused ja maksumused ning koostatakse perspektiivsete lahenduste investeerimisprogramm, soovitatud sademevee edasise arendamise suunad ja tegevuskava nende elluviimiseks.

1. **Määruse mõjud**

Määrus mõjutab kogu sademevee arengut ning keskkonda Viimsi vallas. Määruse kasutuselevõtuga paraneb valla keskkonnaseisund, sellega tagatakse toimiv sademeveetaristu, mis seeläbi parendab maaparandust ja ehitiste-rajatiste seisundit, samuti haljakute, taimestiku seisundit.

1. **Määruse rakendamiseks vajalikud kulutused ja määruse rakendamise eeldatavad tulud**

Määruse rakendamine eeldab oluliselt suuremate vahendite eraldamist sademevee valdkonnale. Võimalik on saada lisarahastust fondide ja projektide abiga; kehtestada tasud või jätta kõik kulud valla eelarve kanda. Arengukava näeb ette kombineeritud metoodika tegevuste rahastamiseks. Täiendavalt tellitakse juurde ja koostatakse finantsanalüüs sademevee tariifide rakendamiseks ja sellega sademeveesüsteemide hoolduskulude katmiseks. Finantsanalüüsi koostamise käigus tuleks kindlasti üle vaadata käesolevas töös toodud investeerimisprogramm. Finantsanalüüsi käigus selgub ka, kas sademevee valdkonna arengu eest on otstarbekam jätta vastutama vald või valla vee-ettevõte.

1. **Eelnõu kooskõlastamine**

Viimsi Vallavolikogu 15.11.2016 istungil toimus arengukava eelnõu I lugemine. I lugemine lõpetati ning arengukava eelnõu suunati avalikustamisele. Muudatusettepanekute esitamise tähtajaks 29.11.2016.a laekus arengukavale 8 ettepanekut *(vt. lisatud pdf dokument - Viimsi valla sademevee arengukava 2016-2027 ettepanekud ja vastused – koostanud Infragate).*

**Vastavalt esitatud ettepanekutele tehakse ettepanek viia sisse muudatused Viimsi valla sademevee arengukavas 2016-2027 järgnevalt:**

1. Vastavalt ettepanekule 1, täiendatakse arengukavas toodut põhjavee varustamise ja sademete immutamisega seotud infoga.
2. Perspektiivsete lahenduste tabelisse lisatakse summa „Muud väiksemad korrastustööd“, mis kajastab väiksematele korrastustöödele (nt, tänavate kallete muutmine, kaevude tee alt vabastamine, väikse torulõigu likvideerimine/asendamine jms) kuluvat summat.
3. Vastavalt ettepanekule 6 tuuakse perspektiivsete lahenduste all eraldi välja kirjeldatud Rohuneeme küla probleemi lahendus. Kirjeldatakse ka probleemi. Lahenduse maksumus hakkab kajastuma ka Tabelis 15.2. Joonistele kantakse olemasolev toru Väike-Ringteel.
4. Vastavalt ettepanekule 7 kustutatakse joonistelt valesti märgitud torustik.
5. Vastavalt ettepanekule 8 lisatakse perspektiivne lahendus Põllu tee ja Kraavi tee äärde kraavi/toru rajamise näol. Probleem ja lahendus kirjeldatakse ka seletuskirjas.
6. Vastavalt ettepanekule 9 täiendatakse arengukava jooniseid.

**Lisaks eeltoodud ettepanekutele esitab vallavalitsus sademevee arengukavasse peale 13.12.2016 istungil läbi vaadatud ettepanekute järgnevad täiendused:**

6. detsembril 2016 valmis Viimsi valla sademevee arengukava 2016-2027 finantsanalüüsi I etapp. Sellele järgnenud 12. jaanuaril 2017 toimunud koosolekul lepiti kokku arengukava täiendamine. Lepiti kokku, et töösse lisatakse vallavalitsuse täiendava ettepanekuna LIFE programmist kogu sademevee arengukava hõlmavale projektile toetuse taotlemine.

Arengukava eelnõu on kooskõlastatud Viimsi Vallavalitsuse 18.10.2016, 13.12.2016 ja 07.02.2017 istungitel, Viimsi Vallavolikogu keskkonna- ja heakorrakomisjoni ning eelarve- ja arengukomisjoni ühendatud koosolekul 07.11.2016 ja täiendavalt eraldi keskkonna- ja heakorrakomisjoni 08.02.2017 ning eelarve- ja arengukomisjoni 06.02.2017 koosolekutel, kus tutvustati I lugemise järgselt esitatud ettepanekuid ning sisseviidud muudatusi ja täiendusi.

Eelnõu esitaja teeb ettepaneku suunata täiendatud ettepanekutega arengukava eelnõu volikogu istungile II lugemisele ja vastuvõtmisele.

|  |
| --- |
|  |
|  |
|  |
|  |
| Taavi Valgmäekommunikatsioonide peaspetsialist |

**NB! Sademevee arengukava II lugemisele esitatava versiooniga saab tutvuda siin:**

<https://www.dropbox.com/sh/a1yfrhazrizk52e/AABghBIDPWVRIcmvRAxEj5Wza?dl=0>